**הערכה פסיכולוגית**

**נתונים מזהים**

שם: [חסר]

תאריך לידה: 20 בינואר, 2002

תאריכי הערכה: 20 בינואר 2016, 19 בפברואר 2016, 23 בפברואר 2016, 25 בפברואר 2016

גיל: 14

**סיבות להערכה**

חנוך נבדק כחלק מתהליך הערכה תלת-שנתי.

**מבחנים שניתנו**

מבחן האינטליגנציה של וכסלר לילדים - מהדורה חמישית (WISC-V)

מבחני התנהגות מסתגלת של וינלנד - מהדורה 2 (Vineland - II) טופס דירוג מורה

ציור דמות אדם

בחינה של רישומי בית ספר

ראיון תלמיד

ראיון מורה

**מידע רקע**

[חסר] הוא נער בן 14 עם תסמונת דאון שלומד בכיתה לילדים עם מוגבלויות במכון רוקלנד לחינוך מיוחד (RISE). ל[חסר] יש מוגבלות שכלית. יש לו עוזר צמוד בשל קשיים בניהול התנהגות. [חסר] מקבל טיפול מקלינאי תקשורת וריפוי בעיסוק פעמיים בשבוע, בהתאמה, כשירותים קשורים. בנוסף לתוכנית הלימודים האקדמית שלו, [חסר] משתתף בתוכנית הכשרה טרום-מקצועית שלושה בקרים בשבוע, שם הוא לומר מיומנויות עבודה בסיסיות.

[חסר] חי בבית עם הוריו ועם שלושה אחים ואחיות. הוא בן הזקונים ויש לו שתי אחיות בגילאים 17 ו-20, ואח בן 15. לפי רישומי בית הספר, [חסר] נוטל כיום קלונידין ואבילפיי כדי להתמודד עם בעיות ההתנהגות שלו. [חסר] הוא ימני.

המורה שלו מדווחת כי היכולות השכליות והלימודיות של [חסר] הן הרבה מתחת לרמת הכיתה. לחנוך יש עיכובים ניכרים הן בשפה רצפטיבית והן בשפה אקספרסיבית. שטף הקריאה שלו ומיומנויות הפענוח הן ברמה של כיתה א', בעוד יכולת הבנת הנקרא שלו מעוכבת אפילו יותר. [חסר] מסוגל לפתור בעיות חיבור וחיסור פשוטות באמצעות בדידים וכיום לומד לקרוא שעון במרווחים של חמש דקות.

לדברי המורה שלו, [חסר] הוא תלמיד ידידותי שנהנה מהקשר עם חבריו ועם מבוגרים. בדרך כלל הוא משתף פעולה ומציית להוראות. [חסר] מאד רוצה לרצות אחרים ומתגאה בהישגים שלו.

בהערכה הפסיכולוגית האחרונה בבית הספר, שנערכה ב-10 בספטמבר, 2012, חנוך קיבל ציון IQ כולל של 42 במבחן האינטליגנציה של וכסלר לילדים ((WISC-IV עם ציון מדד הבנה מילולית של 50, ציון מדד הבנה תפיסתית של 49, ציון מדד זיכרון עובד של 54 וציון מדד מהירות עיבוד של 50.

**הערות לגבי התנהגות**

ההערכה של חנוך התבצעה במשך ארבע פגישות. חנוך נראה בעל אופי שמח. הוא היה נעים ושיתף פעולה לכל אורך ההערכה. נראה שחנוך נהנה לעבוד עם הבוחנת וחייך חיוך גדול כאשר נכנס למשרד.

חנוך ענה ברצון על כל השאלות והתאמץ למלא אחר דרישות הבחינה. הוא דיבר בשקט והפגין קשר עין ספורדי. לחנוך יש נטיה לחזור על המילה האחרונה של כל פריט מילולי שהוצג לו בטון שואל לפני שהוא עונה, ולעיתים קרובות היה זקוק לחזרה על השאלה. באופן כללי, חנוך נראה ממוקד והתבונן בתשומת לב על חומרי הגירוי. למרות שהוא מישש את בגדיו לעיתים קרובות, נראה הוא קשוב למטלות שהוצגו לו. חנוך לא יזם כל שיחת חולין עם הבוחנת ולא שאל כל שאלה לגבי הליך ההערכה.

[חסר] הצליח לתת תשובות חלקיות לכמה שאלות מאד בסיסיות לגבי מידע אישי וידע כללי. הוא ידע לומר את שמו המלא וכתב את שמו הפרטי ואת שם המשפחה לאט ובזהירות. [חסר] ידע את הגיל הנכון שלו ואת יום ההולדת שלו, אולם הוא לא ידע באיזו שנה נולד. ל[חסר] היה קשה לומר את כתובת המגורים המלאה שלו, ולא ידע את מספר הטלפון שלו, וענה "734". הוא אמר שהוא גר ב"מונסי, ניו יורק". [חסר] לא ידע לומר מהו יום השבוע או חודש השנה באותו הזמן. השאלות האלה בלבלו אותו, והוא עונה "אוקטובר?" כאשר נשאל איזה יום היום, "ה-20 בינואר, אוקטובר?" כאשר נשאל מה החודש הנוכחי, ו"מונסי, ניו יורק" כאשר נשאל מה השנה הנוכחית. [חסר] היה מסוגל לדקלם את ימי השבוע לפי הסדר, אבל השמיט את נובמבר כשמנה את חודשי השנה. הוא הצליח לציין שלוש מתוך ארבע העונות. [חסר] ספר מ-1 ל-20 בלי טעויות, אבל אז התחיל לדלג על מספרים. הוא ידע לומר את שם בית הספר שלו וכן את שמות המורים והתלמידים האחרים בכיתה. כאשר הוא נשאל מה הוא אומר לעשות, [חסר] ציין שהוא אוהב "לצפות בווידיאו".

[חסר] נראה בעל מוטיבציה והשקיע מאמץ יפה לכל אורך פגישות הבחינה. לדעתנו, תוצאות ההערכה הזו משקפות במדויק את היכולות של [חסר] בעת זו.

**תוצאות מבחנים**

**מבחן האינטליגנציה של וכסלר לילדים - מהדורה חמישית (WISC-V)**

|  |  |  |
| --- | --- | --- |
|  | **ציון מרוכב****45** | **דירוג אחוזונים****0.1>** |
| מדד הבנה מילולית מדד ארגון תפיסתי | 4549 | 0.1> 0.1> |
| מדד חשיבה זורמת | 58 | 0.3 |
| מדד זיכרון עובד | 51 | 0.1 |
| מדד מהירות עיבוד | 45 | 0.1> |
| IQ כולל | 43 | 0.1> |
| **הבנה מילולית** | **ארגון תפיסתי** |  | **חשיבה זורמת** |
| צד שווה 1 | סידור קוביות | 2 | מטריצות 1 |
| אוצר מילים 1 | צירוף חלקים | 1 | שקילת דמות 4 |
| **זיכרון עובד**  | **מהירות עיבוד** |  |  |
| טווח ספרות 1 | קידוד | 1 |  |
| טווח תמונה 2 | איתור סימנים | 1 |  |
|  | (פסילה) | (1) |  |

**מבחני התנהגות מסתגלת של וינלנד - טופס דירוג מורה מהדורה שנייה (Vineland - II) טופס הערכת מורה**

|  |  |  |
| --- | --- | --- |
|  | ציון תקן | דירוג אחוזונים |
| תחום התקשורת | 62 | 1.0 |
| תחום מיומנויות חיי יום-יום | 60 | 0.4 |
| תחום חיברות | 6 | 1.0 |
| התנהגות מסתגלת מרוכב | 61 | 0.5 |

נעשה שימוש במבחן האינטליגנציה של וכסלר לילדים – מהדורה חמישית (IWSV-V) על מנת להעריך את התפקוד השכלי הכולל של [חסר] ואת החוזקות והחולשות הקוגניטיביות שלו. [חסר] קיבל ציון IQ כולל של 43, המציב אותו מתחת לאחוזון 0.1. הציון הזה נמצא בטווח הנמוך הקיצוני של תפקוד שכלי בהשוואה לילדים אחרים בגילו.

[חסר] השיג ציון הבנה מילולית מרוכב של 45 (אחוזון 0.1>), שנמצא בטווח הנמוך הקיצוני של הביצועים. מדד ההבנה מילולית מודד את היכולת להשתמש בידע מילולי נרכש וכולל יצירת מושג מילולי, הסקת מסקנות וביטוי. לא צוינו חוזקות או חולשות מובהקות באף אחד מתת-המבחנים בנושא זה.

במדד הארגון התפיסתי, [חסר] השיג ציון של 49 (אחוזון 0.1>), שנמצא בטווח הנמוך הקיצוני של הביצועים. מדד הארגון התפיסתי הוא מדד של היכולת לנתח גירויים חזותיים ולהבין מערכות יחסים חזותיות מרחביות על מנת לבנות עיצובים גיאומטריים ממודל. הוא כולל הסקת מסקנות מרחבית-חזותית, סינתזה של מערכות יחסים חלק-שלם, תשומת לב לפרטים חזותיים, ושילוב חזותי-מוטורי. לא נמצאו הבדלים מובהקים בביצועים בין תת-המבחנים האלה. בסידור קוביות הוא תמלל את הצעדים שלו כאשר הוא העתיק את העיצובים. בצירוף חלקים, חנוך היה צריך לפעמים רמזים כדי לבחור שלוש אפשרויות תשובה על מנת ליצור מחדש פאזל ממגוון אפשרויות, כפי שנדרש במטלה.

[חסר] השיג ציון מרוכב של 58 (אחוזון 0.3) במדד חשיבה זורמת, שנמצא קרוב מאד לטווח הנמוך הקיצוני של התפקוד. מדד חשיבה זורמת בודק את היכולת לזהות וליישם מערכות יחסים מושגיות בקרב גירויים חזותיים. הוא דורש הסקת מסקנות אינדוקטיבית וכמותית, אינטליגנציה חזותית, עיבוד סימולטני וחשיבה מופשטת. היה הבדל מובהק בין ציוני התקן של [חסר] בתת-המבחנים מדד זה ברמת מובהקות של 05.. הביצועים של [חסר] היו טובים יותר באופן מובהק בתת-מבחן שקילת דמות יחסית למטריצות.

[חסר] השיג ציון זיכרון עובד מרוכב של 51 (אחוזון 0.1), שנמצא בטווח הנמוך הקיצוני של התפקוד השכלי. מדד זיכרון עובד בודק ריכוז, קשב, הבחנה שמיעתית וחזותית, ומניפולציה מנטלית של מידע. [חסר] השיג ציונים דומים בשני תת-המבחנים במדד זה. הרצף הארוך ביותר של מספרים ש[חסר] הצליח לזכור במדויק בתת-מבחן טווח ספרות היה שלושה. הוא לא הצליח לחזור על רצפי מספרים בסדר הפוך, מטלה שדורשה המרה של מידע ומניפולציה מנטלית, ובמקום זאת, חזר על הרצפים בדיוק באופן שבו הוצגו. בדומה, ברכיב רצף טווח ספרות, [חסר] חזר על רצפי המספרים במדויק ולא היה מסוגל לסדר אותם מחדש בסדר עולה. בתת-מבחן טווח תמונה, שבו יש לזכור תמונות בסדר שבו הוצגו, ל[חסר] היה קשה במיוחד לזכור את הסדר הנכון.

[חסר] השיג ציון מהירות עיבוד מרוכב של 45 (אחוזון 0.1>), שנמצא בטווח הנמוך הקיצוני של התפקוד השכלי. מדד מהירות העיבוד מעריך את המהירות הפסיכומוטורית, סריקה חזותית, הבחנה חזותית, תיאום חזותי-מוטורי, זיכרון חזותי לטווח קצר, ריכוז וקבלת החלטות. בתת-המבחן של קידוד, [חסר] נזקק לעוד הסברים ואימון על מנת להבין מה המטלה דורשת. הוא עבד לאט מאד, והיה לו קשה ליצור את הסמלים במדויק. הוא היה זקוק לרמזים לכל אורך הדרך כדי לעודד אותו ללכת לפי הסדר, לא לדלג על שום פריט ולהמשיך לשורה הבאה. הוא ביצע תשעה סמלים נכון ועשה שתי טעויות. לא נראה ש[חסר] מסוגל להבין את דרישות המטלה בתת-המבחן איתור סימנים. למרות הסברים חוזרים והדגמות, [חסר] קיבל ציון גולמי של אפס. במקום לבחור תשובה אחת לציין האם סימן המטרה נוכח, [חסר] צייר קווים על הסימן וגם על התיבה "לא", בכל פריט. כתוצאה מכך, פסילה, תת-מבחן משלים שמודד מהירות עיבוד באופן דומה בסימון אובייקטים של מטרה, הועבר גם הוא. למרות ש[חסר] הבין את דרישות המטלה, המהירות שלו הייתה איטית למדי. אמנם [חסר] לא שגה, אבל הוא לא הצליח לסרוק את הדפים באופן סיסטמתי ולא סימן אובייקטיבים נכונים רבים.

למרות שהביצועים שלו בכל תת-המבחנים של ה-WISC-V היו נמוכים מאד, חנוך הפגין חוזק יחסי במדד חשיבה זורמת, ברמת מובהקות של 15. בהשוואה לממוצע הכולל של ציוני חמשת המדדים העיקריים. בנוסף, היה פער מובהק בין מדד חשיבה זורמת ובין מדד הבנה מילולית ומדד מהירות עיבוד, בהתאמה, ברמת מובהקות של 05.. ההבדלים המובהקים האלה נבעו מהביצועים של [חסר] בתת המבחן שקילת דמות, אחד משני תת-המבחנים שמרכיב את מדד החשיבה הזורמת. [חסר] הראה חוזק יחסי בתת-המבחן של שקילת דמות, בהשוואה לציון המתוקנן הממוצע לעשרת תת-המבחנים הראשיים (MSS-P) ברמת מובהקות 01.. התוצאה הזו מרמזת על כך שבעוד הביצועים שלו בכל התחומים הם בטווח הנמוך הקיצוני, יש לחנוך חוזק יחסי בקישור מידע חזותי למושגים כמותיים וסמנטיים.

המורה של [חסר] העריכה את ההתנהגות המסתגלת שלו כיום במענה לטופס דירוג מורה וינלנד 2. על בסיס הדירוגים שלה, התקבל ציון התנהגות מסתגלת מרוכב של 61, המציב את הרמה הכוללת של תפקוד מסתגל של חנוך באחוזון ה-0.5, בהשוואה לאנשים אחרים בני גילו. הציון שלו נחשב ברמת הסתגלות נמוכה, ומעיד על ליקויים מתונים [mild] בתפקוד התנהגות מסתגלת כולל. ציון התקן של [חסר] בתחום התקשורת היה 62, בדירוג אחוזון של 1.. [חסר] הפגין חוזק יחסי התת-התחום הרצפטיבי בהשוואה לביצועים שלו בתת-התחומים האחרים של תקשורת. חנוך קיבל ציון תקן של 60 בתחום מיומנויות חיי יום-יום, עם דירוג אחוזונים של 0.4.. הוא קיבל ציון תקן של 66 בתחום חיברות, עם דירוג אחוזונים של 1. [חסר] הציג חוזק יחסי בתת-התחום של מיומנויות התמודדות בהשוואה לביצועים שלו בתת-התחומים האחרים של חיברות. כל ציוני התקן של [חסר] במבחן Vineland-II היו ברמת הסתגלות נמוכה, והראו על ליקויים מתונים בכל התחומים של תפקוד הסתגלותי. לא היו תחומים של חוזק או חולשה אישיים בכל תחומי ההתנהגות.

המורה של [חסר] העבירה לו את מבחני וודקוק ג'ונסון 3 להישגים ב-15 בינואר 2016. הציונים של [חסר] בכל תת-המבחנים היו ברמה מובהקת פחות מרמת הכיתה ונמצאו בטווח הנמוך מאד של הביצועים. הוא קיבל ציון תקן של 6 במיומנויות חישוב מתמטיקה, וציון השוואתי לקבוצת הגיל [grade equivalent] ברמה של בית ספר יסודי [K.8 – מגיל גן ועד כיתה ח' - המתרגמת]. ציון התקן שלו במתמטיקה רחבה, אשר מודד הסקת מסקנות מתמטית ומיומנויות פתרון בעיות היה 1, והציון ההשוואתי לקבוצת גיל היה הרבה מתחת לזה של גיל גן. [חסר] קיבל ציון תקן של 46 (דירוג אחוזים <1) במיומנויות קריאה בסיסיות, עם ציון השוואתי לקבוצת גיל של 1.7. ציון התקן שלו בקריאה רחבה, המודד פענוח, מהירות קריאה והבנה, היה 23 (דירוג אחוזים 1>) במיומנויות קריאה בסיסיות, עם ציון השוואתי לקבוצת גיל של 1.2.

הועבר מבחן ציור דמות אדם, הן בתור מבחן סינון למיומנויות גרפו-מוטוריות והן כאמצעי לבחינת השלכה. הציור של [חסר] נראה מעוכב משמעותית. הביצועים שלו היו שווי ערך לאלו של ילד בן 4.5 שנים כאשר צויננו בהתאם לסולם גודינאף מבחינת הפרטים שנכללו בו. הדמויות שלו היו דמויות מקלות גסות וההבחנה במראה בין זכרים ונקבות הייתה בסיסית בלבד. חנוך צייר דמויות קטנות מאד בפינה השמאלית של הדף. לכל אחת מהן היה ראש מעוגל, וקווים אנכיים שסימלו עיניים. לדמות הזכרית היה פה של קו ישר, והדמות הנקבית הייתה זעופה. לדמות הזכרית היו שתי ידי קווים שהזדקרו ישירות מהראש, בעוד לדמות הנקבית היו גם ידי מקלות וגם רגלי מקלות שהיו מחוברים ישירות לראש. לשתי הדמויות היה שיער, ולזכר הייתה גם כיפה. חנוך נזקק למספר רמזים כדי להתחיל לצייר והשיב גם באיטיות לשאלות לגבי הדמויות שלו. הוא זיהה את הזכר בתור "חנוך" ואמר שהוא מחייך. הוא אמר שהנקבה היא "מלכי" ושהיא עצובה. הוא לא סיפק מידע נוסף לגבי הציורים שלו.

**סיכום**

[חסר] הוא נער בן 14 עם תסמונת דאון שלומד במכון רוקלנד לחינוך מיוחד (RISE). ל[חסר] יש מוגבלות שכלית והוא מקבל טיפול של קלינאי תקשורת וריפוי בעיסוק בתור שירותים קשורים.

מבחנים עדכניים מראים כי התפקוד השכלי הכולל של [חסר] נמצא בטווח הנמוך הקיצוני. כל ציוני המדדים הראשיים שלו היו גם הם בטווח הקיצוני הנמוך. [חסר] מציג מיומנויות הסתגלות נמוכות באופן כללי וכן תפקוד נמוך בכל התחומים של התנהגות מסתגלת. הציונים האלה מעידים על ליקויים מתונים ביכולת שלו להתמודד עם דרישות היום-יום בבית ובבית הספר. ההישגים הלימודיים בכל התחומים נמצאים במידה מובהקת מתחת לרמת הכיתה לתלמידים בני גילו. ניכר כי ל[חנוך] עיכובים משמעותיים בשפה רצפטיבית ואקספרסיבית אשר משפיעים גם הם על הביצועים שלו בבית הספר.

ההערכה הנוכחית של [חסר] ממשיכה לשקף עיכובים משמעותיים בתפקוד שכלי, שפה רצפטיבית ואקספרסיבית, מיומנויות מוטוריות ומיומנויות חיי יום-יום. [חנוך] עדיין זקוק להשמה במוסד חינוך מיוחד עם כיתה מובנית קטנה וכן לשירותים טיפוליים על מנת לענות בצורה מיטבית לצרכים שלו ולקדם את התפתחותו.

[חתימה]

רונדה סיידמן, ד"ר

פסיכולוגית